Cuneiform Tablet CTMMA 1 90b (MMA 66.245.17b)
Cuneiform envelope, dated to the Old Assyrian Period (ca. 1950-1850 BC).
Genre: debt note
Transliteration:
KIŠIB be-zi-ni KIŠIB da-da šé i zi KIŠIB ta-am-ri-a DUMU du-ni-ni KIŠIB iš-pu-nu-ma-an ša ḫu-bu-ul ta-am-ri-a ù iš-pu-nu-ma-an 6 ma-na KÙ.BABBAR i-na ṣé-ri-šu-nu a-šùr-i-dí i-šu iš-tù ḫa-mu-uš-tim ša sú-kà-li-a ù ḫa-pì-a-aḫ-šu ŠÀ.BA 2 ma-na KÙ.BABBAR ṣa-ru-pá-am a-na ḫa-ar-pè i-ša-qú-lu 4 ma-na KÙ.BABBAR e-zi-ib ni-ga-lim a-nim ša i-lá-kà-ni a-na ṣí-bi₄-it ni-ga-lim ša-ni-im i-ša-qú-lu šu-ma i-na u₄-me-šu-nu ma-al-ú-tim lá iš-qú-lu 3 GÍN.TA i-na ITU.KAM a-na 1 ma-na-im ú-ṣú-bu KÙ.BABBAR i qá-qá-ad šál-mì-šu-nu ù ke-ni-šu-nu ra-ki-is